Ornithologiske Iagttagelser fra det nordlige 
Atlanterhav. 
Af 
O. Helms. 
Paa fire Rejser mellem Danmark og Grønland, i April 1890, Juni 
1891, April og Oktober 1893, har jeg haft Lejlighed til at gjøre 
en Del Iagttagelser over Fugle. Forskjellige, der have gjort 
samme Rejse, have meddelt mig, hvad de have set af Fugle under¬ 
vejs, og sammenstillede fremlægges nu alle Iagttagelserne som et 
Bidrag til Kundskaben om Fuglelivet paa et enkelt Strøg af At¬ 
lanterhavets nordlige Del. Den Strækning, der omhandles, er da 
væsentligst Atlanterhavet mellem 59° og 61° n. B., 1° og 50° v. 
L.; hvor Forholdene have gjort det rimeligt, er medtaget, hvad 
der er set af Fugle i Davisstrædets sydøstlige Del til c. 62° n. B. 
(saa langt som mine egne Rejser have strakt sig) samt i Nordsøen, 
Skagerrak og Kattegat. — At Iagttagelserne ere forholdsvis faa, 
skyldes — foruden den Omstændighed, at ikke ret mange med til¬ 
strækkeligt Kjendskab til Fugle foretage Rejser til Grønland — vel 
i første Række Fuglelivets Sparsomhed paa Atlanterhavet, men der¬ 
næst de ofte indtrædende Vanskeligheder ved at foretage Iagt¬ 
tagelser undervejs, saasom Skibets Fart, dets Slingren, Umulig¬ 
heden af at opholde sig paa Dækket i haardt Vejr, Søens Uro og 
den Rejsendes Søsyge. Paa den sidste Rejse, jeg gjorde fra Grøn¬ 
land i Oktober 1893, var det saaledes paa den kun 14 Dage 
lange Tur uafbrudt Storm, hvorved alt Ophold paa det stadig over- 
